### Grozījumi likumā „Par iedzīvotāju ienākuma nodokli”

Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr., 2006 14., 22.nr.; 2007, 3.,12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44.nr.) šādus grozījumus:

1. Aizstāt 3.panta trešās daļas 11.punktā vārdu „parādzīmēm” ar vārdu „vērtspapīriem”.
2. 8.pantā:

papildināt pantu ar 2.5 un 2.6 daļu šādā redakcijā:

„2.5 Par ienākumu, par kuru ir jāmaksā algas nodoklis, uzskata arī ienākumu, kas gūts, īstenojot akciju pirkuma tiesības, kuras darbiniekam, padomes vai valdes loceklim uz darba attiecību pamata piešķīris darba devējs vai kapitālsabiedrība, kas ir ar darba devēju saistīts uzņēmums likuma „Par uzņēmumu ienākuma nodokli” izpratnē. Ienākumu, kas gūts, īstenojot šajā panta daļā minētās akciju pirkuma tiesības, ar nodokli neapliek likuma 9.panta pirmās daļas 43.punktā minētajos gadījumos.

2.6 Šā panta 2.5 daļas, kā arī šā likuma 9.panta pirmās daļas 43.punkta, 9.panta vienpadsmitās daļas un 11.11 panta, kā arī pārejas noteikumu 93.punkta izpratnē darba attiecībām ar kapitālsabiedrības padomi vai valdi pielīdzina arī uz cita veida līguma pamata nodibinātas attiecības, uz kuru pamata kapitālsabiedrības padomes vai valdes locekļi pilda savus pienākumus kapitālsabiedrībā, savukārt kapitālsabiedrības padomes vai valdes locekli pielīdzina darbiniekam.”.

papildināt panta trešo daļu ar 12.2 punktu šādā redakcijā:

”122) ienākums no būtiskas līdzdalības ārvalstu sabiedrībā atbilstoši šā likuma 17.3 panta nosacījumiem, neatkarīgi no tā, vai ārvalstu sabiedrības peļņa ir tikusi sadalīta;”.

 papildināt pantu ar divpadsmito daļu šādā redakcijā:

„12. Piemērojot šī panta trešo daļu, maksātāja ar nodokli apliekamajā ienākumā neiekļauj dividendes vai peļņu vai aktīvu vērtības pieauguma daļu, ko tam no ienākuma, par kuru saskaņā ar šā likuma 17.3 pantu jau ir nomaksāts nodoklis, ir izmaksājusi ārvalstu sabiedrība, kurā maksātājam (rezidentam) ir būtiska līdzdalība.”.

1. 9.pantā:

 aizstāt pirmās daļas 6.punktā vārdu „parādzīmēm” ar vārdu „vērtspapīriem”;

papildināt pirmo daļu ar 43.punktu šādā redakcijā:

„43) ienākums no šā likuma 8.panta 2.5 daļā minēto akciju pirkuma tiesību īstenošanas, ja akciju pirkuma tiesības piešķirtas atbilstoši akciju pirkuma tiesību īstenošanas plānam, un izpildās šādi kritēriji:

1. akciju pirkuma tiesību minimālais turēšanas periods (periods no akciju pirkuma piešķiršanas dienas līdz dienai, kad darbinieks ir tiesīgs uzsākt akciju pirkuma tiesību īstenošanu) ir ne mazāks kā 36 mēneši,
2. akciju pirkuma tiesību turēšanas periodā (periods no akciju pirkuma tiesību piešķiršanas dienas līdz akciju pirkuma tiesību īstenošanas dienai) darbinieks ir darba attiecībās ar kapitālsabiedrību, kas piešķīrusi maksātājam akciju pirkuma tiesības vai kuras saistītais uzņēmums likuma „Par uzņēmumu ienākuma nodokli” izpratnē maksātājam ir piešķīris akciju pirkuma tiesības,
3. darba devējs ir iesniedzis Valsts ieņēmumu dienestā šā likuma 11.11 panta ceturtajā daļā noteikto informāciju.”;

papildināt pantu ar vienpadsmito daļu šādā redakcijā:

„11. Šā panta pirmās daļas 43.punkta „b” apakšpunkta izpratnē tajā noteiktais kritērijs ir izpildīts arī šādos gadījumos:

1. akciju pirkuma tiesību turēšanas periodā maksātājs pēc darba attiecību pārtraukšanas ar kapitālsabiedrību, kas piešķīrusi akciju pirkuma tiesības, ir stājies darba attiecībās ar kapitālsabiedrību, kas ir ar darba devēju saistīts uzņēmums likuma „Par uzņēmumu ienākuma nodokli” izpratnē;
2. akciju pirkuma tiesību turēšanas periodā maksātājam ir piešķirta valsts vecuma pensija (tai skaitā priekšlaicīgi), un uz šī pamata maksātājs un darba devējs ir izbeiguši darba tiesiskās attiecības.”.
3. 11.pantā:

papildināt pantu ar 1.5 daļu šādā redakcijā:

„1.5 Fiziskās personas ienākuma gūšana no metāllūžņu pārdošanas nav kvalificējama kā saimnieciskā darbība, neatkarīgi no šā panta 1.3 daļā minēto kritēriju izpildes, izņemot gadījumu, kad metāllūžņus pārdod individuālais komersants, kurš atbilstoši Latvijas Republikas normatīvajos aktos noteiktā kārtībā saņēmis licenci melno un krāsaino metālu atgriezumu un lūžņu iepirkšanai Latvijas Republikā.”;

papildināt pantu ar astoņpadsmito daļu šādā redakcijā:

„18. Maksātājs, kuru uz uzņēmuma līguma pamata nodarbina komersants, individuālais uzņēmums (arī zemnieku vai zvejnieku saimniecība), kooperatīvā sabiedrība, nerezidenta pastāvīgā pārstāvniecība, iestāde, organizācija, biedrība, nodibinājums vai fiziska persona, kas reģistrēta kā saimnieciskās darbības veicēja, var nereģistrēties Valsts ieņēmumu dienestā kā saimnieciskās darbības veicējs. Šajā gadījumā maksātājs, nosakot ar nodokli apliekamo ienākumu, nav tiesīgs piemērot saimnieciskās darbības izdevumus.”.

1. Papildināt 11.9 pantu ar 4.1 daļu šādā redakcijā:

„4.1 Par akciju iegādes vērtību uzskata to tirgus vērtību akciju pirkuma tiesību īstenošanas dienā, ja šīs akcijas ir iegūtas, īstenojot akciju pirkuma tiesības, un akciju pirkuma tiesību īstenošanas dienā gūtais ienākums ir apliekams ar nodokli saskaņā ar šā likuma 8.panta 2.5 daļu un 11.11 pantu.”.

1. Papildināt likumu ar 11.11 pantu šādā redakcijā:

 **„11.11 pants. Darba devēja vai ar darba devēju saistīta uzņēmuma piešķirto akciju pirkuma tiesību īstenošanas un atsavināšanas ienākuma noteikšana un šī ienākuma noteikšanas informatīvais nodrošinājums**

1. Ienākumu no akciju pirkuma tiesību īstenošanas nosaka kā akciju tirgus vērtības akciju pirkuma tiesību īstenošanas dienā un akciju iegādes vērtības starpību.
2. Akciju tirgus vērtību akciju pirkuma tiesību īstenošanas dienā nosaka šādi:
3. publiskajā apgrozībā esošajām akcijām – akciju pirkuma tiesību īstenošanas dienā fiksētā akcijas vidējā svērtā cena vai, ja tādas nav, atbilstoši regulētā tirgus noteikumiem noteiktā tirgus vērtība;
4. akcijām, kas neatrodas publiskajā apgrozībā – akciju vērtība, kas norādīta neatkarīgā rakstiskā atzinumā, kurš ietver arī vērtējuma veikšanas metodiku un kuru sniegusi persona, kas atbilstoši Komerclikumam iekļauta mantiskā ieguldījuma vērtētāju sarakstā.
5. Par akciju pirkuma tiesību īstenošanu šā likuma izpratnē uzskatāma akciju iegāde par akciju pirkuma tiesību līgumā noteikto cenu vai, ja tā noteikts līgumā, akciju saņemšana bez maksas.
6. Divu mēnešu laikā pēc tam, kad darbiniekiem beidzies pieteikšanās periods uz akciju pirkuma tiesībām vai piešķirtas akciju pirkuma tiesības (ja akciju pirkuma tiesību īstenošanas plāns neparedz pieteikšanos uz akciju pirkuma tiesībām), darba devējs iesniedz Valsts ieņēmumu dienestā Ministru kabineta noteikto informāciju par:

 1) akciju pirkuma tiesību īstenošanas plānā iesaistītajām kapitālsabiedrībām;

 2) darbiniekiem izvirzītajiem kritērijiem, lai tie kvalificētos dalībai akciju pirkuma tiesību īstenošanas plānā;

 3) izvirzītajiem nosacījumiem, lai akciju pirkuma tiesību īstenošanas brīdī darbinieks varētu iegādāties akcijas;

 4) akciju pirkuma tiesību īstenošanas plānā paredzēto minimālo akciju pirkuma tiesību turēšanas periodu;

 5) iespējām īstenot akciju pirkuma tiesības, ja darba attiecības tiek pārtrauktas;

 6) darbinieka iespējām atsavināt piešķirtās akciju pirkuma tiesības vai iespējām akciju pirkuma tiesības mantot darbinieka nāves gadījumā;

 7) akciju pirkuma tiesību īstenošanas nosacījumiem;

 8) darbiniekiem, kas apstiprinājuši savu dalību akciju pirkšanas tiesību īstenošanas plānā.

1. Šā panta otrās daļas 2.punktā minētā atzinuma esību akciju sabiedrība nodrošina pirms akciju pirkuma tiesību īstenošanas uzsākšanas. Šis atzinums ir spēkā 12 mēnešus no tā sastādīšanas dienas, ja vien pēc atzinuma sastādīšanas nav iestājušies būtiski apstākļi, kuru dēļ minētais vērtējums vairs neatspoguļo akciju patieso vērtību*.*
2. Ja atbilstoši akciju pirkuma tiesību īstenošanas plāna nosacījumiem darbinieks atsavina akciju pirkuma tiesības, akciju pirkuma tiesību īstenošanas dienā, neatkarīgi no tā, kura persona šīs tiesības īsteno, darba devējs aprēķina darbinieka, kam sākotnēji tika piešķirtas akciju pirkuma tiesības, ar algas nodokli apliekamo ienākumu šā panta pirmajā daļā noteiktajā kārtībā un piemēro šā likuma 15.panta otrajā daļā noteikto algas nodokļa likmi.
3. Ja atbilstoši akciju pirkuma tiesību īstenošanas plāna nosacījumiem darbinieks saglabā tiesības īstenot akciju pirkuma tiesības arī pēc darba attiecību pārtraukšanas ar attiecīgo darba devēju vai kapitālsabiedrību, kas ir ar darba devēju saistīts uzņēmums likuma „Par uzņēmumu ienākuma nodokli” izpratnē, vai atsavina akciju pirkuma tiesības pēc darba attiecību pārtraukšanas ar attiecīgo darba devēju vai kapitālsabiedrību, kas ir ar darba devēju saistīts uzņēmums likuma „Par uzņēmumu ienākuma nodokli izpratnē, bijušais darba devējs akciju pirkuma tiesību īstenošanas dienā neatkarīgi no tā, kura persona šīs tiesības īsteno, aprēķina bijušā darbinieka, kam sākotnēji tika piešķirtas akciju pirkuma tiesības, ar algas nodokli apliekamo ienākumu šā panta pirmajā daļā noteiktajā kārtībā. Minētais ar algas nodokli apliekamais ienākums attiecināms uz taksācijas periodu, kad tika pārtrauktas darba attiecības, un tam piemēro šā likuma 15.panta otrajā daļā noteikto attiecīgajā taksācijas periodā spēkā esošo algas nodokļa likmi.

8. Darbinieka, bijušā darbinieka vai citas fiziskās personas, kas no darbinieka vai bijušā darbinieka, vai citas personas ir ieguvusi darba devēja vai kapitālsabiedrības, kas ir ar darba devēju saistīts uzņēmums likuma „Par uzņēmumu ienākuma nodokli izpratnē, piešķirtās akciju pirkuma tiesības, ienākumu no kapitāla pieauguma, kas gūts atsavinot akciju pirkuma tiesības vai akciju pirkuma tiesību rezultātā iegūtās akcijas, nosaka saskaņā ar šā likuma 11.9 pantu.”.

1. 13.pantā:

papildināt pirmās daļas 1.punktu pēc vārdiem „Par valsts pensijām” ar vārdiem „vai citas valsts pensiju”;

papildināt trešo daļu pēc vārdiem „cita persona” ar vārdiem „vai tās ir mikrouzņēmuma darbinieki”;

papildināt pantu ar 3.3 daļu šādā redakcijā:

„3.3 Lai piemērotu šā panta pirmās daļas 1.punkta „b”, „e” un „f” apakšpunktu, maksātājs Valsts ieņēmumu dienestā iesniedz mācību iestādes izsniegtu izziņu, ka tā apgādībā esoša persona pēc 18 gadu vecuma sasniegšanas turpina vispārējās, profesionālās, augstākās vai speciālās izglītības iegūšanu.”.

1. Papildināt 16.1 pantu ar vienpadsmito daļu šādā redakcijā:

„11. Par akciju pirkuma tiesību īstenošanas (ienākuma gūšanas) dienu šā likuma izpratnē uzskatāma diena, kurā īpašuma tiesību uz akcijām pāreja notiek normatīvajos aktos noteiktajā kārtībā.”.

1. 17.pantā:

papildināt sesto daļu ar teikumu šādā redakcijā:

„Ja ar darbinieku darba attiecības ir izbeigušās pirms taksācijas gada beigām, darba devējs pēc pieprasījuma izsniedz darbiniekam paziņojumu par fiziskajai personai izmaksātajām summām darba attiecību izbeigšanas dienā.”;

izslēgt 7.1 daļu;

aizstāt 7.2 daļā vārdus un skaitli „septīto un 7.1” ar vārdiem „un septīto”.

1. Papildināt likumu ar 17.3 pantu šādā redakcijā:

„**17.3 pants. Ienākums no būtiskas līdzdalības ārvalsts sabiedrībā**

1. Par ārvalsts sabiedrību šā likuma izpratnē uzskata ārvalstu kapitālsabiedrību, personālsabiedrību vai citu juridisko personu, ārvalstu nodibinājumu, trastu vai citu juridisku veidojumu kas atrodas, ir izveidots vai nodibināts Ministru kabineta noteikumos minētajās [zemu nodokļu un beznodokļu valstīs vai teritorijās](http://pro.nais.lv/naiser/text.cfm?Ref=0127011993051132779&Req=0127011993051132779&Key=0101032001062600276&Hash=" \o "Noteikumi par zemu nodokļu vai beznodokļu valstīm un teritorijām" \t "_top), un kā akcijas netiek kotētas Eiropas Savienības dalībvalsts vai Eiropas Ekonomikas zonas valsts regulētajā tirgū.
2. Par juridisku veidojumu šā likuma izpratnē uzskata jebkuru ar līgumu saistītu personu grupu vai aktīvus, kas saskaņā ar līgumu ir nodoti citas personas pārvaldībā.
3. Tiek uzskatīts, ka maksātājam (rezidentam) pieder būtiska līdzdalība ārvalsts sabiedrībā, ja tam tieši vai netieši pieder vismaz 25 procenti ārvalstu sabiedrības pamatkapitāla daļu, akciju, paju, balsstiesību vai ar līgumu vai citādi ir nodrošināta būtiska ietekme vai tiesības piedalīties ārvalsts sabiedrības peļņas (aktīvu vērtības pieauguma) sadalē. Par maksātāja netiešu līdzdalību ārvalsts sabiedrībā netiks uzskatīta tāda līdzdalība, ja kādā no starpposmiem starp maksātāju un attiecīgo ārvalsts sabiedrību ir akciju sabiedrība, kuras akcijas tiek kotētas Eiropas Savienības dalībvalsts vai Eiropas Ekonomikas zonas valsts regulētajā tirgū.
4. Maksātāja (rezidenta) līdzdalības apmēru ārvalsts sabiedrības pamatkapitālā, balsstiesību vai citu tiesību apmēru, kas dod tiesības piedalīties peļņas (vai aktīvu vērtības pieauguma) sadalē, nosaka attiecīgā taksācijas gada pēdējā dienā.
5. Uz maksātāja (rezidenta) ienākumu attiecina ārvalsts sabiedrības peļņas (aktīvu vērtības pieauguma) daļu, kas ir proporcionāla maksātāja (rezidenta) līdzdalībai ārvalsts sabiedrības pamatkapitālā, balsstiesībās vai citās tiesībās, kas nodrošina būtisku ietekmi vai kas ļauj piedalīties peļņas (aktīvu vērtības pieauguma) sadalē.
6. Nosakot maksātāja (rezidenta) ienākumu no būtiskas līdzdalības ārvalsts sabiedrībā, ņem vērā ārvalsts sabiedrības peļņu, kas noteikta saskaņā ar attiecīgās valsts normatīvajiem aktiem.

7. Maksātājs (rezidents), kas taksācijas gadā guvis šajā pantā minēto ienākumu, taksācijas gada deklarācijai brīvas formas pielikuma veidā pievieno šādu informāciju:

1) ārvalsts sabiedrības nosaukumu, reģistrācijas numuru, adresi;

2) līdzdalības apmēru ārvalsts sabiedrības pamatkapitālā, kura tam tieši vai netieši pieder taksācijas gada pēdējā dienā, vai balsstiesības vai citas tiesības, kas nodrošina būtisku ietekmi vai kas ļauj piedalīties ārvalstu sabiedrības peļņas (aktīvu vērtības pieauguma) sadalē;

3) netiešas līdzdalības gadījumā – starpposmus starp maksātāju un attiecīgo ārvalsts sabiedrību.”.

1. Aizstāt 18.panta pirmajā daļā vārdu „aprīlim” ar vārdu „jūnijam”.
2. Papildināt 24.pantu ar 3.1 daļu šādā redakcijā:

 „3.1 Nodokli, kas ir aprēķināts par ienākumu no būtiskas līdzdalības ārvalsts sabiedrībā, samazina par [zemu nodokļu un beznodokļu valstī vai teritorijā](http://pro.nais.lv/naiser/text.cfm?Ref=0127011993051132779&Req=0127011993051132779&Key=0101032001062600276&Hash=) samaksātā nodokļa daļu, kas ir proporcionāla ienākumam no attiecīgās ārvalsts sabiedrības, kas saskaņā ar šā likuma 17.3 pantu tiek attiecināts uz maksātāju (rezidentu), ja nodokļa samaksa attiecīgajā valstī vai teritorijā ir apliecināta ar attiecīgās valsts vai teritorijas nodokļu iekasēšanas institūcijas apstiprinātiem dokumentiem, kuros uzrādīts apliekamais ienākums un samaksātā nodokļa summa.”.

1. Aizstāt 28.panta 10.punktā vārdu „aprīlim” ar vārdu „jūnijam”.
2. Pārejas noteikumos:

papildināt ar 45.1, punktu šādā redakcijā:

„45.1 Šā likuma pārejas noteikumu 45.punktā paredzēto grozījumu spēkā stāšanās tiek atcelta.”;

izslēgt pārejas noteikumu 84.punktu;

papildināt ar 93., 94. un 95.punktu šādā redakcijā:

”93. Akciju pirkuma tiesību īstenošanas ienākumam, ja akciju pirkuma tiesības ir piešķirtas līdz 2012.gada 31.decembrim, bet akciju pirkuma tiesību īstenošanu plānots uzsākt pēc 2013.gada 1.janvāra, ir piemērojams šā likuma 9.panta pirmās daļas 43.punktā un vienpadsmitajā daļā noteiktais atbrīvojums, ja izpildās šajās normās minētie nosacījumi un darba devējs līdz 2013.gada 1.martam ir iesniedzis Valsts ieņēmumu dienestā šā likuma 11.11 panta ceturtajā daļā minēto informāciju.

94. Grozījumi šā likuma 8.pantā, 9.panta pirmās daļas 43.punkts un vienpadsmitā daļa, 11.panta astoņpadsmitā daļa, 11.9panta 4.1daļa, 11.11pants, 16.1panta vienpadsmitā daļa, 17.3pants, 24.panta 3.1 daļa, pārejas noteikumu 84.punkta izslēgums, kā arī pārejas noteikumu 93.punkts stājas spēkā 2013.gada 1.janvārī.

95. No aplikšanas ar iedzīvotāju ienākuma nodokli atbrīvo 2013.gadā saņemtās summas, kas izmaksātas kā valsts atbalsts lauksaimniecībai vai Eiropas Savienības atbalsts lauksaimniecībai un lauku attīstībai.”.

Finanšu ministrs A.Vilks

13.08.2012 10:10

2095

Orehova 67095494

## Anda.Orehova@fm.gov.lv